Norbert Sinner
Den Norbert Sinner, gebuer de 5. Abrëll 1907 zu Leideleng a gestuerwen den 9. November 1945 an der Stad Lëtzebuerg, war e lëtzebuergesche Vëlossportler, Autoscoureur an Olympionik.

Hien huet Lëtzebuerg op den Olympesche Summerspiller 1928 zu Amsterdam als Vëlossportler bei der Course op der Strooss vertrueden.

Hien ass och Cyclo-Cross gefuer.

Hie war och Autoscoureur wou hien am Ufank vun den 1930er Jore bei Bierg- an op Circuitscoursse mat verschiddenen Autoe vun der Mark Bugatti matgefuer ass.

Zu der Zäit vun der däitscher Besatzung am Zweete Weltkrich war den Norbert Sinner Ueleg-Grossist. Hie war ee vun den éischte Membere vun der VdB (Membersnummer 30) a gouf du Member vun der NSDAP a Gemengerot vun der Stad Lëtzebuerg. Am Oktober 1940 gouf en Ortsgruppenleiter vun Hollerech a war dat bis de September 1944.

Nom Zweete Weltkrich gouf hien als Nazi-Kollaborateur zum Doud verurteelt an higeriicht.

Gebuer 1907
Lëtzebuergesch Vëlossportler
Lëtzebuergesch Olympioniken
Lëtzebuergesch Autoscoureuren
Persounen am Zweete Weltkrich
Gestuerwen 1945
NSDAP-Memberen